Հայկական ՍՍՀ գիտությանների ակադեմիայի Բյուրականի աստղադիտարանը, որը վերջերս արժանացավ Լենինի շքանշանի, աշխարհի աստղագիտական խոշորագույն կենտրոններից մեկն է: Աստղադիտարանի ստեղծողը, նրա անփոփոխ դիրեկտորը և գիտական ղեկավարը խոշորագույն գիտնական, ակադեմիկոս Վիկտոր Համբարձամյանն է: Աստղադիտարանի կառուցումն սկսվել է երկրորդ համաշխարհային պատերազմի ավարտից անմիջապես հետո: Ընդամենը երկու տասնամյակ, այնքան էլ շատ ժամանակ չէ: Սակայն Սովետական Հայաստանի աստրոֆիզիկոսներն այդ ընթացքում գիտությունը հարստացրին այնպիսի հայտնագործություններով, որոնք ճանաչում գտան ամբողջ աշխարհում: